Náš zákon rozlišuje pojmy finančný poradca a finančný sprostredkovateľ. Finančný poradca je človek, ktorý je odmeňovaný za poradenskú a konzultačnú službu. Klient si ho platí sám a sumu si určuje poradca. Táto služba sa na Slovensku využíva oveľa menej ako služba finančného sprostredkovateľa. Finančných poradcov je na Slovensku len 8. Finančný sprostredkovateľ alebo finančný agent sa tiež ľudovo volá „finančný poradca“. Ten pomáha klientovi s výberom finančného produktu a administratívou okolo toho. Za služby klient neplatí nič a sprostredkovateľ je odmenený formou provízie z danej finančnej inštitúcie, kde bola zmluva klienta uzatvorená. Finančných agentov je na Slovensku až 23 554 (z toho samostatných finančných agentov je 439, podriadených finančných agentov je 15 621 a viazaných finančných agentov je 8 964).